En 19-årig mand fra Svenstrup blev tirsdag dømt skyldig i et røveri hos Sparkøbmanden på Skansevej i Nørresundby. Det oplyser anklageren i sagen Kim Kristensen. Røveriet blev begået d. 24. juni sidste år, hvor manden kom ind i butikken maskeret og bevæbnet med kniv. Her truede han ekspedienten til at udlevere pengene fra kasseapparatet. Udbyttet blev cirka 200 kroner. Efterfølgende tilstod manden under en Skype-samtale med en veninde, at han havde begået røveriet. Det var venindens vidneudsagn ved Retten i Aalborg, - sammen med teleoplysninger, der viste at han havde befundet sig på i området ved købmanden, da røveriet skete - som lagde til grund for dommen. Den 19-årige mand blev idømt otte måneders fængsel, hvoraf 60 dage skal afsones.

Referat:
En 19-årig mand skal 60 dage i fængsel for et røveri, som han selv tilstod under en skype-samtale med en veninde.